**Hamar Judoklubb** (stiftet 6. januar 1981) er en judoklubb fra Hamar, med tilhold på Børstad ungdomsskole, som er medlem av Norges Judoforbund.

Lokaler
-------

Våren 1981 ble det første kurset for nybegynnere gjennomført med Claus Solheim fra Marienlyst Judoklubb som instruktør. Kurset ble arrangert på Ajer ungdomsskole på Hamar. Høsten 1981 flyttet klubben aktivitetene til bomberommet i Ankerskogen svømmehall hvor klubben hadde tilhold resten av 80-tallet. 

På 90-tallet byttet klubben lokaler og Midtbyen- og Storhamar skole ble tatt i bruk. Nye Grevløkka skole på Hamar ble benyttet inntil klubben flyttet til Børstad ungdomsskole

Aktiviteter
-----------

Judoklubbene i Hamar, Elverum og Brumunddal hadde et utstrakt samarbeid på 80-tallet som omfattet treningssamlinger, aktivitetslederkurs, lokale kretsmesterskap, Mjøs-Cup og gjestetrening klubbene imellom. Det ble også avviklet en rekke andre sosiale aktiviteter i forbindelse med gradering og semesteravslutning. Hamar Judoklubb hadde et høyt aktivitetsnivå på hele 80-tallet og det årlig medlemsantallet lå på 80-120 aktive utøvere.

Mesterskapsarrangør
-------------------

Hamar Judoklubb sto som arrangør av NM i judo for menn 24. og 25. mars 1984. Stevnet ble gjennomført i den gamle ishallen på Storhamar og var en generalprøve før Europamesterskapet i judo for menn, som ble arrangert 13. – 15. mai 1985. Stevnet ble gjennomført i samarbeid med Norges Judoforbund med over 130 deltakere fra 30 ulike nasjoner. Stevnene ble gjennomført uten uhell av større slag og klubben fikk ros av judoforbundet for et bra gjennomførte arrangement.

Sentrale personer i klubben
---------------------------

En rekke personer har fungert med ulike verv i judoklubben siden den ble startet i 1981. Klubben fikk trener- og starthjelp fra Norges Judoforbund, men måtte allerede fra høsten 1981 klare seg med egne ressurser. Disse første kursene ble videreført av blant andre fotograf Gunnar Klingwall og Stein Birkelid fra Hamar.

God omtale i lokalavisene ga god rekruttering. Det ble derfor startet separate partier for barn, ungdom og voksne. Klubben fikk etter hvert utviklet flere trener i klubben. Listen under er ikke utfyllende, men gir en oversikt over sentrale personer gjennom klubbens historie:

| **Navn** | **Funksjon** | **Periode** |
| --- | --- | --- |
| Klingwall, Gunnar | Leder de første årene i klubben. |  |
| Birkelid, Stein | Leder, trener og kasserer fra 1981 til 1993 |  |
| Stenvik, Ove | Trener og kasserer fra 1982 til 1986 |  |
| Solheim, Klaus | Trener |  |
| Henriksen, Jan Henrik | Trener |  |
| Fugleberg, Trond Erik | Trener, leder og kasserer fra 1982 |  |
| Bingen, Stein Åge | Trener og kasserer |  |
| Berthelsen, Signe Louise | Trener |  |
| Aaslund, Tore | Trener |  |
| Solberg, Cecilie | Trener |  |

Hovedtrener i klubben i dag er Eckart Rahn.

Se også
-------

* Jigorō Kanō

* Jigorō Kanō(1860–1938)Grunnlegger av moderne judoJigorō Kanō  
(1860–1938)  
Grunnlegger av moderne judo
* Barn som trener judoBarn som trener judo
* KonkurransejudoKonkurransejudo
* Formelle retningslinjer må følges av alle som trener judoFormelle retningslinjer må følges av alle som trener judo

Eksterne lenker
---------------

* (no) Offisielt nettsted Rediger på Wikidata
* Hamar Judoklubb på Facebook Rediger på Wikidata

| * v
* d
* r
Idrett i Hamar |
| --- |
| Fleridrettslag | Hamar Idrettslag (fotball, bandy) • Hamar Skiklubb • Hamarkameratene • Ridabu Idrettslag • Storhamar Idrettslag (fotball, håndball, ishockey, kunstløp) | Hamars kommunevåpen |
| Særidrettslag | Ajer Innebandyklubb • Briskebyen Bowlingklubb • Fotballaget Fart • Hamar Judoklubb • Hamar Ruins • Hamar Skateklubb • Hamar Taekwondoklubb • Hamar Volleyballklubb • Hwa Rang Hamar • MBK Domkirkeodden • NMK Hamar • Vang Fotballag • Vang Skiløperforening |
| Idrettsanlegg | Ankerskogen svømmehall • Black River Park • Boligpartner Arena • Briskeby gressbane • Børstad idrettspark • Børstad kunstgress • (Hamar stadion) • Lierberget hoppsenter • Hamar OL-Amfi • Prestrudbana • Prestrudhallen • Storhamar Ishall • Vang gras • Vikingskipet |


|  |  |
| --- | --- |
| Oppslagsverk/autoritetsdata | Brønnøysundregistrene
 |